Zanijer u Beogradu
Šef UNMIK-a razgovarao je sa srpskim zvaničnicima uoči zasedanja Generalne skupštine UN
Šef Misije UN na Kosovu Lamberto Zanijer sastao se danas u Beogradu sa ministrom policije Ivicom Dačićem, koji je tokom razgovora is-akao da UNMIK treba da ostane na Kosovu i bude statusno neutralan. Dačića je poručio da je za Srbiju najvažnije da se sačuvaju mir i stabilnost na Kosovu i podsetio da MUP Srbije i UNMIK već nekoliko godina imaju potpisan sporazum o policijskoj saradnji: " Ministar za Kosovo i Metohiju Goran Bogdanović je u razgovoru sa šefom UNMIK-a izrazio zabrinutost za odluke KFOR-a da bezbednost srpskih manastira poveri Kosovskoj policijskoj službi. Zanijer i Bogdanović su se složili u oceni da je neophodno da se na severu Kosova i u drugim sredinama gde je srpska zajednica u većini ojača uloga UNMIK-a. Zanijer i Bogdanović su ocenili da je neophodno da se što pre započne dijalog, kao jedini način za rešavanje svih otvorenih pitanja i u procesu UMNIK ima ključnu ulogu, saopšteno je iz Ministarstva za Kosovo i Metohiju. Takođe, Bogdanović i Zanijer su se složili da se moraju rešiti problemi u sprovođenju Sporazuma o slobodnoj trgovini u jugoistočnoj Evropi i tom prilikom ministar za Kosovo i Metohiju je istakao da je Srbija spremna za kompromis i da je za Beograd prihvatljivo da se carinska dokumenta overavaju pečatima sa natpisom "Eulex-Kosovo-carina".